
PERSIAPAN MANTAP MENYAMBUT RAMADHAN 
~ Bahagian 2~ 

Ramadhan adalah bulan ilmu pengetahuan. Justeru, Muslim perlu rajin menghadiri majlis-majlis tazkirah 
yang boleh membantu menambahkan kefahaman terhadap amalan beribadat, berdasarkan ayat pertama 
yang diturunkan Allah S.W.T ke atas junjungan besar Nabi Muhammad S.A.W. 

Ayah boleh memotivasi anak-anak untuk berpuasa. Kanak-kanak dilatih berpuasa sebagai latihan kepada 
mereka. Di antara kaedah yang boleh dilakukan ialah: 

01. Mengajar anak-anak mengenai hakikat puasa sebenar yang bukan hanya meninggalkan makan minum 
semata-mata, malah penerangan mengenai cara bagaimana boleh mendapatkan takwa dalam diri. 

02. Ajarkan kepada mereka adab-adab serta hukum-hukum puasa dan yang berkaitan dengannya seperti 
menyegerakan berbuka puasa serta melambatkan bersahur dan juga mengingatkan mereka dari berboros 
dalam makan minum pada bulan Ramadhan. 

03. Mengingatkan mereka agar tidak mengambil masa yang lama ketika berbuka hingga lambat/luput 
untuk bersolat Maghrib berjemaah. 

04. Mengingatkan mereka tentang falsafah puasa disyariatkan Allah S.W.T agar dapat merasakan kelaparan 
yang dialami golongan miskin. 

05. Ramadhan bulan mengeratkan silaturrahim di kalangan umat Islam dengan bersolat fardhu dan 
Tarawih secara berjemaah. 

06. Mengingatkan anak-anak perempuan agar membantu ibu-ibu mereka dalam menyediakan juadah 
berbuka puasa dan sahur. 

07. Menggalakkan anak-anak untuk bersahur bagi mendapatkan keberkatan dan bekalan kekuatan untuk 
meneruskan ibadat puasa. 

08. Melakukan solat Subuh serta berjemaah di masjid/surau berdekatan dan memastikan tidak 
meninggalkan solat witir. 

09. Tidak menyusahkan para isteri untuk menyediakan juadah berbuka puasa atau sahur yang sukar untuk 
disediakan, berpada dengan kemampuan yang ada atau membelinya jika perlu, agar tenaga mereka dibawa 
untuk bersolat Isyak dan Tarawih berjemaah di masjid/surau. 

10. Memulakan kempen Membaca al-Quran sempena padanya diturunkan kitab suci untuk manusia. 

11. Menggalakkan ahli keluarga untuk suka bersedekah serta mengambil tahu kekurangan [keperluan 
hidup] yang ada pada jiran tetangga lebih-lebih lagi pada masa harga barang telah ftaik diselaraskan. 


Rujukan [Teks Asal]: Ustaz Zainuddin Hashim 
Suntingan Bebas: Editor AL-FATH 


-WAKTU SOLAT- 

Zon 9 Sabah: Sipitang, Membakut, Beaufort, Kuala Penyu, Weston, Tenom, Long Pa Sia 

RINGKASAN ISU SEMASA 
NASIONAL 

Kadar pemakaian topi keledar masih rendah di desa 

Kadar pemakaian topi keledar di luar bandar masih rendah iaitu 
antara 30 peratus hingga 50 peratus berbanding 100 peratus di 
bandar dan antara 60 hingga 70 peratus di pinggir bandar, sekali 
gus menyumbang kepada kecederaan parah dan kematian yang 
tinggi akibat kemalangan menurut Ketua Pengarah Jabatan 
Keselamatan Jalan Raya (JKJR), Datuk Suret Singh. 


JAKIM disaran perkenal Logo 'HARAM' 

“Andainya JAKIM mengisytiharkan produk - produk tertentu yang 
tidak menepati piawaian halal sebagai produk tidak halal atau 
haram dan mewajibkan mereka menampal logo Haram jika 
mereka berkeras juga untuk menjual produk tersebut , peluang 
untuk tambakan barangan haram di pasaran akan menjadi lebih 
kecil . Pasti tiada siapa yang akan membeli barangan yang 
dilekatkan logo Haram jika mereka benar - benar mahu mencari 
produk halal di pasaran.” -Ustaz Nasrudin Hassan at-Tantawi. 


AKTIVITI MASJID AL-FATH 

Majlis Bacaan Surah Yaasin, Tahlil, Doa Arwah dan Doa 
Selamat sempena menyambut Ramadhan al-Mubarak 1431 
Hijrah / 2010 Masihi pada 05 Ogos 2010, Khamis [Malam 
Jumaat], bermula sebelum solat Maghrib. 

Gotong-royong Masjid al-Fath sempena Ramadhan al- 
Mubarak : 07 Ogos 2010. 


Lihat papan kenyataan untuk maklumat lanjut dan makluman 

terkini. 


.KALAM EDITOR 


Bismillahi walhamdulillah... 

Assalamu'alaikum w.b.t 

Alhamdulillah, bersyukur kita kepada Allah 
S.W.T kerana dengan Izin dan Kasih Sayang- 
Nya dapat kita bertemu di edisi ke-4 Risalah 
AL-FATH ini. Semoga Jumaat kali ini 
bertambah baik dari hari-hari yang 
sebelumnya. 

Bermula edisi ini, Risalah AL-FATH akan 
menyelitkan sedikit ruang untuk Waktu Solat. 
Ini memudahkan para pembaca untuk 
membuat rujukan mengenai waktu solat di 
mana jua berada. 

Insya-Allah bermula keluaran minggu 
hadapan, Risalah AL-FATH akan membuat 
pengisian mengenai Puasa dan Ramadhan 
secara ringkas dan berperingkat. Contohnya, 
aspek sejarah, hukum, adab, dan bacaan- 
bacaan terpilih yang berkaitan dengan Puasa 
dan Ramadhan seperti niat berpuasa, sahur 
dan yang lain. 

Seperti biasa, jika para pembaca mempunyai 
berita, idea dan cadangan yang ditujukan 
kepada masjid AL-Fath umumnya atau Risalah 
AL-Fath khususnya, silalah maklumkan kepada 
mana-mana AJK Masjid. Sampai ketemu lagi di 
masa akan datang. Wassalam. ~MSS 










